ديجيمون آدڤينتشر (سيرية آنيمي د 1999)

ديجيمون آدڤنتشر ولا أبطال الديجيطال ( ب الجاپونية: デジモンアドベンチャー، ديجيمون آضوبينتشآ، مغامرة الديجيمون) هي سيرية آنيمي تلفازي جاپونية خرجات ف 1999 نتجاتها طوويي آنيميشون ب تعاون معا ويز، بانضاي، و تلفازة فوجي. هي أول سيرية آنيمي ف لفرانشايز ديال ديجيمون، مبازية على لحيوان لآليف لڤيرتويل ديجيطال مونسطر لي خرج ف 1997.

أبطال الديجيطال بدا ف لينتاج شهر و نص مورا الطليق د فيلم ب نفس السمية، و بدا لبت د السيرية ف الجابون نهار بعد الطليق السينيمائي د لفيلم، ف 7 مارس 1999 و تسالا ف 26 مارس 2000. تبعو لفيلم د ل 2000، ديجيمون آدڤنتشر: لعبة لحرب ديالنا!.

معا النجاح د ديجيمون آدڤنتشر، سيرية تلفازية كمالة، ديجيمون آدڤنتشر 2، تبتّات من 2000 ل 2001. و ف لانيڤيرصير ل 15 د السيرية، سيرية د لأفلام من ستة د لپارتيات معنوْنة ديجيمون آدڤنتشر تري، تطلقات بينات 2015 و 2018، و فيلم فينال معنوْن ديجيمون آدڤنتشر: التطور لخراني كيزونا تطلق ف 2020. ف 2020، السيرية تريبووتات و تطلقات تحت عنوان ديجيمون آدڤنتشر.

 لحبكة 

سبعة د الطفال تسيفطو ل لعالم د الديجيطال (رقمي)، بلاصة غريبة فين واحد لمخلوقات رقمية سميتها "ديجيمون" (ختيصار د وحوش رقمية) كاتعيش. دغيا، واحد الرباعة من الديجيمونات ولاو صحابهوم و ݣيداوهوم برا لخاطار. الطفال موراها ولا مختارين رقميا (الطفال لمختارين)، فين تكتب عليهوم يحاميو على لعالم الرقمي من الديجيمونات الشريرة بحال ديڤيلمون و ميوتيسمون.

 الشخصيات 
 پروطاݣونيستات 
 طايتشي ياݣامي ب صوت طوشيكو فوجيطا
هو لكاپطن د الطفال لمختارين، و السطار د لفرقة د كورة د مدرستو و لخ لكبير ديال كاري. شخصيتو الطايشة ديما كاتخليه ف الريسك.

 ياماطو إيشيدا ب صوت يوطوو كازاما
لخ لكبير د طاكيرو، كايعيش معا باه ف أوضايبا من بعد ما واليديه تطلقو 3 سنين قبل. ديما واخد لحدر ف لعالم الرقمي، خصوصا ل خوه الصغير، و ديما كايطايف معا طايتشي ب سباب الطيش ديالو.

 صورا طاكينووتشي ب صوت يوكوو ميزوطاني
أعز صاحبة عند طايتشي و كانت معاه ف لفرقة د لكورة. و خا كاتبان بحال الدري، صورا واخدة آطونسيو ف لعالم الرقمي و كاتلعب دور لُم ل الطفال لمختارين، ديما كاتدخل ب خيط بيض بين طايتشي و ياماطو.

 كووشيروو إيزومي ب صوت أومي طينجين
كووشيروو هو مختص ف لورديناطور و كايتمتع ب الناڤيݣاسيو ف لانطيرنيط. لفضول لمعرفي ديالو مجهد، و لاكين شي مرات، كايولي مغموس ف ليكرو حتى مكايبقاش عارف شنو ضاير بيه.

 ميمي طاتشيكاوا ب صوت آي مايضا
ميمي هي بنت زوينة كاتقرا معا كووشيروو ف لقيسم لي كاتعيش ف حياة مأمنة وسط فاميلة لاباس عليها. كاتميل باش تحط مسؤولياتها عل لخرين ملي كاتصعاب عليها لامور.

 جوو كيضو ب صوت ماصامي كيكوتشي
جوو هو تلميد مجتاهد و جا من فاميلة خرجات بزاف د لأوطور ب ݣراضات عالية. كايدوز وقتو ف لقراية باش يدخل ف كبرو لشي كلية زايدة، و يولي فيزيسيان. حيت هو لكبير ف الطفال، كايحس ب لمسؤولية ل سلامة ديالهوم، و لاكين شخصيتو لمرعودة كاتخلي لݣروپ ماياخدوش ريو ف خودان لقرارات.

 طاكيرو طاكايشي ب صوت هيروكو كونيشي
خو ياماطو الصغير. على عكس لخرين، كايعيش معا مو ف سيطاݣايا ب سباب الطلاق د والديه. و وخا هاكداك، طاكيرو كايتجنب لهضرة ف هاد لموضوع. طايتشي كتيعتابر خوه قدوة و باغي يلفت نتيباهو.

 هيكاري ياݣامي ب صوت كاهي آراكي
خت طايتشي الصغيرة، و لموكافئ د طاكيرو. بنت ضريفة، و كاتحن لي كاتسبق لخرين قبل منها. ݣعما كانت قادرة تجي ل لمخيم معا خوها حيت ضربها لبرد، و لاكين ف لخر بان بلي هي الطفل التامن لمختار. عزيز عليها خوها لكبير.

 مصادر 


تصنيف:سيريات د آنيمي تلفازي بدات ف 1999
تصنيف:سيريات د آنيمي تلفازي مبازية على لوعاب لڤيديو
تصنيف:أفلام آنيمي د 1999
تصنيف:أفلام د 1999
تصنيف:أفلام آنيمي د 2000
تصنيف:أفلام د 2000
تصنيف:أفلام د 2009